

# Татарстан Хөкүмәте башлыгы Рөстәм Миңнеханов оборона-сәнәгать комплексы предприятиеләренең җитәкчеләре белән күчмә киңәшмә үткәрде

*30.03.2009*


Бүген Татарстан Республикасы Премьер-министры Рөстәм Миңнеханов Горбунов исемендәге Казан авиация җитештерү берләшмәсе бизнес-үзәгендә Татарстан Республикасы оборона-сәнәгать комплексы предприятиеләренең җитәкчеләре белән күчмә киңәшмә үткәрде.

Киңәшмәдә Россиянең сәнәгать һәм сәүдә министры урынбасары Денис Мантуров катнашты.

Шуны искәртик: Мантуров әфәнде хәзер кыска сроклы эш визиты белән Татарстан башкаласында.

Республика территориясендә урнашкан оборона-сәнәгать комплексы предприятиеләренә дәүләт ярдәме күрсәтү чаралары турында Татарстан сәнәгать һәм сәүдә министрының беренче урынбасары Владимир Соловьев сөйләде.

Киңәшмәдә катнашучылар дәүләт оборона заказларын үтәүнең барышы, предприятиеләрнең финанс-икътисади хәле, дөньякүләм икътисади кризис вакытында оборона-сәнәгать комплексы өлкәсенә кредит бирүдәге проблемалар һәм башка мәсьәләләр турында фикер алыштылар.

*Татарстан Республикасы Министрлар Кабинеты матбугат хезмәте*
Татарстан Хөкүмәте башлыгы Рөстәм Миңнеханов оборона-сәнәгать комплексы предприятиеләренең җитәкчеләре белән күчмә киңәшмә үткәрде